пикантни шеги за Европа
Алекс Фергюсън бил любопитен как така Арсенал са успели да направят дубъл. За целта решил да посети една от тренировките им. И така той се приближил до Арсен Венгер и го питал: "Как успяваш да поддържаш футболистите си винаги концентрирани". Отговорът бил: "много просто - винаги на тренировки им задавам лесни въпросчета - така те никога не се отпускат". Фергюсън помолил за малка демонстрация. Арсен Венгер извикал Денис Бергкамп. 
 - Денис, един човек е син на баща ти, но не е твой брат. Кой е той тогава? 
 - Това е лесно тренер. Това съм аз самият. 
 - Видя ли? - казал Венгер на шотландеца. 
 - Да 
 Фергюсън се прибрал в Манчестър уверен че сега играта на отбора му ще тръгне. Още на следващата тренировка повикал при себе си Дейвид Бекъм. 
 - Е, Дейвид, ще ти задам един лесен въпрос. Един човек е син на баща ти, но не е твой брат. Кой е той тогава? 
 - По дяволите, тренер! Това е труден въпрос. Може ли да си помисля тази вечер и утре да ти отговоря? 
 - Добре. 
 - Защо ми задаваш този въпрос? 
 - Ще започваме да правим тренировки като европейците. 
 Дейвид Бекъм се прибрал, но не можал да измисли нищо. И тогава се сетил да отиде при Ван Нистелрой. Все пак той е играл в Европа и трябва да знае нещо за тези тренировки. Задал му въпроса и холандеца му отговорил: 
 - Това е лесен въпрос. Това съм самият аз. 
 Изпълнен с увереност Бекъм отишъл на тренировка на другия ден. Фергюсън го повикал при себе си. 
 - Е, Дейвид? Сети ли се за отговора? 
 - Разбира се, тренер. Това е Ван Нистелрой. 
 - Ама си прост, това е Денис Бергкамп!